GP Βραζιλίας 2019: Νίκη για τον Verstappen, απόλυτη καταστροφή για τη Ferrari GP ΒΡΑΖΙΛΙΑΣ 2019 | αγωνες , formula 1 | Car & Driver
Ο Μ. VERSTAPPEN ΕΠΙΒΕΒΑΙΩΣΕ ΤΟΝ ΠΡΟΣΩΝΥΜΙΟ ΤΟΥ "ΙΠΤΑΜΕΝΟΥ ΟΛΛΑΝΔΟΥ", ΕΠΙΚΡΑΤΩΝΤΑΣ ΜΕ ΧΑΡΑΚΤΗΡΙΣΤΙΚΗ ΑΝΕΣΗ ΤΩΝ ΑΝΤΑΓΩΝΙΣΤΩΝ ΤΟΥ, ΤΗΝ ΙΔΙΑ ΣΤΙΓΜΗ ΠΟΥ ΟΙ VETTEL-LECLERC ΚΑΤΕΣΤΡΕΦΑΝ ΤΟΝ ΑΓΩΝΑ ΤΟΥΣ ΜΕΤΑ ΑΠΟ ΜΙΑ ΑΝΟΥΣΙΑ ΚΟΚΟΡΟΜΑΧΙΑ.
Τη στόφα ενός πραγματικού πρωταθλητή και την ταχύτητα που ελάχιστοι πιλότοι στο σημερινό grid της Formula 1 διαθέτουν επέδειξε για μία ακόμα φορά ο Max Verstappen κατακτώντας με χαρακτηριστική άνεση τη νίκη στο GP Βραζιλίας, παρά το γεγονός ότι βρέθηκε δύο φορές πίσω από τον παγκόσμιο πρωταθλητή L. Hamilton.
Ο Βρετανός έστριψε δεύτερος μετά την εκκίνηση, αφήνοντας πίσω του τον S. Vettel, χωρίς ωστόσο να διαθέτει την ταχύτητα για να διεκδικήσει κάτι περισσότερο από αυτό. Ακόμα και όταν βρέθηκε, λοιπόν, να οδηγεί τον αγώνα μετά το πρώτο pit stop και την είσοδο του safety car στο δεύτερο μισό του αγώνα δεν κατάφερε να κρατήσει την πρώτη θέση, η οποία πέρασε πανάξια στον M. Verstappen.
Tη δόξα του Ολλανδού έκλεψε η κοκορομαχία των δύο πιλότων της Ferrari η οποία είχε ως αποτέλεσμα την επαφή των δύο μονοθεσίων και την εγκατάλειψή τους.
Το safety car επέστρεψε στην πίστα ωστόσο τα δράματα συνεχίστηκαν μετά την "επανεκκίνηση" του αγώνα, με τον Hamilton να έρχεται σε επαφή με τον Albon και τον Gasly να επωφελείται περνώντας στη δεύτερη θέση.
Ο Βρετανός τερμάτισε τρίτος, σε απόσταση μερικών εκατοστών από τον Gasly, ωστόσο, μια πιθανή τιμωρία θα τον ρίξει ακόμα και πέμπτο, πίσω από τους Sainz και Raikkonen.
Μετά τη σημερινή νίκη του, ο M. Vestappen απέκτησε ένα σημαντικό προβάδισμα στη μάχη για την τρίτη θέση του πρωταθλήματος, το οποίο μεταφράζεται σε 11 βαθμούς διαφοράς από τον τέταρτο C. Leclerc.
Αξίζει να σημειωθεί ότι ο Μονεγάσκος εκκινούσε από τις πίσω θέσεις του grid εξαιτίας ποινής που δέχθηκε για την αντικατάσταση του κινητήρα εσωτερικής καύσης της Ferrari. Βρέθηκε να διεκδικεί μια θέση στο podium μέχρι ο καταστροφικός S. Vettel βάλει τέλος στην προσπάθειά του.
Άτυχος στάθηκε και ο V. Bottas, βλέποντας τον κινητήρα της Mercedes να παραδίδει το πνεύμα του στον 52ο γύρο του αγώνα.
The moment the race turned on its head ??#BrazilGP ???? #F1pic.twitter.com/Y77NrJMJ0g
12 Nico Hulkenberg Renault 71 13.059s
13 George Russell Williams/Mercedes 71 13.599s
14 Romain Grosjean Haas/Ferrari 71 14.247s
15 Alexander Albon Red Bull/Honda 71 14.927s
18 Lance Stroll Racing Point/Mercedes 65 Not running
19 Charles Leclerc Ferrari 65 Collision
- Valtteri Bottas Mercedes 51 Power Unit